संस्था के राममिलन निषाद, श्रीराम, रामसंवारे, विनोद कुमार, अवधेश, अवधनरेश, फूलचंद्र ने बताया कि जब उनको यह जानकारी मिली मनरेगा निगरानी समिति के चेयरमैन संजय दीक्षित मजदूरों की समस्याओं को सुनेंगे तो लगा कि उन मजदूरों की भी सुनी जाएगी, जिनकी मजदूरी प्रधान और सचिव नहीं दे रहे हैं। इन्होंने बताया कि मऊ के सुरौंधा गांव में कई अनियमितताएं की गई हैं। एक महिला की मौत होने के बाद भी उसकी मजदूरी दर्शाकर धन हड़प लिया गया। एक बुजुर्ग का जाबकार्ड दिखाकर उसकी मजदूरी निकाल ली गई। एक व्यक्ति होमगार्ड है, उसके नाम पर भी खेल किया गया। भौंरी के मंगल, रामप्रकाश, संतोष कुमार, रनुवा, मर्री का कहना है कि कुछ लोगों को तो फर्जी भुगतान कर दिया गया, जबकि काम करने के बाद भी उनका भुगतान नहीं हुआ। रामलखन का कहना है कि उसने संजय दीक्षित से मिलने की कोशिश की पर मिलने नहीं दिया गया।